Deċiżjoni tal-Kummissjoni
tad-9 ta' April 2003
dwar il-pubblikazzjoni tar-referenzi ta' l-istandards li għandhom x'jaqsmu ma' l-iżolazzjoni termali, il-ġeotessili, it-tagħmir fiss tat-tifi tan-nar u l-blokki tal-ġibs skond id-Direttiva tal-Kunsill 89/196/KEE
(innotifikata fid-dokument bin-numu C(2003) 1161)
(Test b'rilevanza għaż-ŻEE)
(2003/312/KE)
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat id-Direttiva tal-Kunsill 89/106/KEE tal-21 ta' Diċembru 1988 dwar it-tqarrib lejn xulxin tal-liġijiet ta' l-Istati Membri li għandhom x'jaqsmu mal-prodotti tal-bini [1], kif emendata bid-Direttiva 93/68/KEE [2], u b'mod partikolari l-Artikolu 5(1) tagħha,
Wara li kkonsidrat l-opinjoni tal-Kumitat Permanenti stabbilit skond l-Artikolu 5 tad-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li jistabbilixxi proċedura għall-provvediment tat-tagħrif fil-qasam ta' l-i standards u r-regolamenti tekniċi [3], kif emendata bid-Direttiva 98/48/KE) [4],
Billi:
(1) L-Artikolu 2 tad-Direttiva 89/106/KEE [5] jistabbilixxi illi l-Istati Membri għandhom jieħdu l-miżuri kollha sabiex jiżguraw illi l-prodotti tal-bini jkunu jistgħu jitqiegħdu fis-suq biss jekk ix-xogħlijiet li fihom jiġu inkoporati jwettqu l-ħtiġiet essenzjali riferiti fl-Artikolu 3 ta' din id-Direttiva.
(2) Skond l-Artikolu 4(2) tad-Direttiva 89/106/KEE, il-prodotti tal-bini huma preżunti li jkunu tajbin għall-użu ujippermettu x-xogħlijiet li fihom jintużaw għalbiex jissodisfaw il-ħtiġiet essenzjali riferiti fl-Artikolu 3 ta' din id-Direttiva, jekk jikkonformaw ma' l-i standards nazzjonali li japplikaw għalihom meta jittrasponu l-i standards armonizzati li r-referenzi tagħhom ikunu ġew ippubblikati fil-Ġurnal Uffiċjali tal-Komunitajiet Ewropej.
(3) L-Istati Membri huma meħtieġa li jippubblikaw in-numri tar-referenzi ta' l-i standards nazzjonali meta jittrasponu l-i standards armonizzati, li n-numri tagħhom tar-referenza jkunu ġew ippubblikati fil-Ġurnal Uffiċjali tal-Komunitajiet Ewropej.
(4) Skond l-Artikolu 5(1) tad-Diretiva 89/106/KEE, il-Ġermanja qajmet oġġezzjoni rigward ċerti standards armonizzati għar-raġunijiet li ma jipprmettux ix-xogħol li fih ikunu stallati jissodisfa għal kollox il-ħtiġiet essenzjali tad-Direttiva 89/106/KEE. L-i standards interessati huma għaxar standards armonizzati għall-prodotti ta' l-iżolazzjoni termali, adottati mill-Kumitat Ewropew ta' l-Istandardizzazzjoni (CEN) fit-23 ta' Mejju 2001, li n-numri tar-referenza tagħhom kienu ppubblikati fil-Ġurnal Uffiċjali tal-Komunitajiet Ewropej (ĠUKE) fil-15 ta' Diċembru 2001; disa' standards tal-ġeotessili adottati mis-CEN fit-13 ta' Diċembru 2000, li n-numri tar-referenza tagħhom kienu ppubblikati fil-ĠUKE fis-26 ta' Ġunju 2001 [6]; għaxar standards tat-tagħmir tat-tifi tan-nar adottati mis-CEN fit-13 ta' Diċembru 2000, fil-21 ta' Marzu 2001 u fil-11 ta' April 2001, li n-numri tar-referenza tagħhom kienu ppubblikati fil-ĠUKE fit-18 ta' Lulju 2001 [7], fil-15 ta' Diċembru 2001 u fl-14 ta' Frar 2002 [8]; u l-i standard armonizzat EN1 2859: 2001 "Blokki tal-ġibs - definizzjonijiet, ħtiġiet u l-metodi tat-testijiet", adottati mis-CEN fit-13 ta' Ġunju 2001, li n-numru tar-refrenza tagħhom kien ippubblikat fil-ĠUKE fil-15 ta' Diċembru 2001.
(5) It-tagħrif irċevut matul il-kors tal-konsultazzjonijiet mas-CEN u l-awtoritajiet nazzjonali fil-Kumitat stabbilit bid-Direttiva 89/106/KEE, u mal-Kumitat stabbilit bid-Direttiva 98/34/KE, ma wera l-ebda xiehda tar-riskju allegat mill-Ġermanja.
(6) B'konsegwenza ta' dan, ma kienx muri illi t-30 standard armonizzati kkontestati, jonqsu milli jippermettu lix-xogħlijiet li fihom il-prodotti jiġu stallati jissodisfaw il-ħtiġiet essenzjali tad-Direttiva 89/106/KEE.
(7) Mhux għalhekk meħtieġ illi jiġu rtirati r-referenzi għal dawn l-i standards,
ADOTTAT DAN IR-REGOLAMENT:
Artikolu 1
Ir-referenzi għall għaxar standards ta' l-iżolazzjoni termali, iddikjarati fit-Tabella 1 ta' l-Anness, adottati mill-Kumitat Ewropew ta' l-Istandardizzazzjoni (CEN) fit-23 ta' Mejju 2001 u ppubblikati għall-ewwel darba fil-Ġurnal Uffiċjali tal-Komunitajiet Ewropej tal-15 ta' Diċembru 2001, ma għandhomx jiġui rtirati mil-lista ta' l-i standards ippubblikata fil-Ġurnal Uffiċjali tal-Komunitajiet Ewropej.
Artikolu 2
Ir-referenzi għad-disa' standards tal-ġeotessili, iddikjarati fit-Tabella 2 ta' l-Anness, adottati mis-CEN fit-13 ta' Diċembru 2000 u ppubblikati għall-ewwel darba fil-Ġurnal Uffiċjali tal-Komunitajiet Ewropej tas-26 ta' Ġunju 2001, ma għandhomx jiġui rtirati mil-lista ta' l-i standards ippubblikata fil-Ġurnal Uffiċjali tal-Komunitajiet Ewropej.
Artikolu 3
Ir-referenzi għall-għaxar standards fissi tat-tifi tan-nar, iddikjarati fit-Tabella 3 ta' l-Anness, adottati mis-CEN fit-13 ta' Diċembru 2000, il-21 ta' Marzu 2001 u l-11 ta' April 2001 u ppubblikati għall-ewwel darba fil-Ġurnal Uffiċjali tal-Komunitajiet Ewropej ta' l-14 ta' Frar 2002, ma għandhomx jiġu rtirati mil-lista ta' l-i standards ippubblikata fil-Ġurnal Uffiċjali tal-Komunitajiet Ewropej.
Artikolu 4
Ir-referenza ta' l-i standard EN1 2859: 2001 "Blokki tal-ġibs - definizzjonijiet, ħtiġiet u l-metodi tat-testijiet", adottati mis-CEN fit-13 ta' Ġunju 2001 u ppubblikati għall-ewwel darba fil- Ġurnal Uffiċjali tal-Komunitajiet Ewropej tal-15 ta' Diċembru 2001, ma għandhomx jiġu rtirati mil-lista ta' l-i standards ippubblikata fil-Ġurnal Uffiċjali tal-Komunitajiet Ewropej.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fid-9 ta' April 2003.